Impivaaran uimahalli

Impivaaran uimahalli (turkulaisittain Imppari) on Turussa Kaerlan kaupunginosassa sijaitseva 1. kesäkuuta 1975 avattu uimahalli, jonka omistaa Turun kaupunki. Valmistuessaan Impivaaran uimahalli oli suurin lajiaan Pohjoismaissa, ja se on edelleen Suomen suurin uimahalli allaspinta-alaltaan. Uimahalli on osa Impivaaran liikuntakeskusta. Uimahallissa kävi ennen remonttia vuosittain noin 275 000 kävijää. Uimahallin peruskorjaus- ja laajennustyöt aloitettiin joulukuussa 2009, ja uimahalli avattiin jälleen käyttöön 14. helmikuuta 2012. Remontin kustannukset ovat noin 23 miljoonaa euroa. Remontin jälkeen Impivaarassa on yhteensä kahdeksan allasta, joiden yhteispinta-ala on noin 2 250 neliömetriä. 50- ja 25-metriset altaat sekä monitoimi-, opetus-, hyppy-, perhe-, kahluu- ja kylmäallas. Uimahallirakennuksessa on myös liikuntasali ja kolme kuntosalia. Tilat on nimetty Seitsemän veljeksen paikkojen ja hahmojen mukaan. Sisäänkäynnin yläpuolella on Ann Sundholmin suunnittelema pilviaiheinen taideteos Taivaan vuohet. Vuosina 2026 ja 2027 Impivaaran uimahallia peruskorjataan jälleen. Tarkoituksena on kunnostaa muun muassa allastilojen laatoituksia, pesu- ja pukuhuonetiloja sekä hyppytornia. Samalla puretaan hyppyaltaan vieressä oleva Olavi Lanun 15 tonnia painava puinen Meno – Paluu -reliefi (1977), jonka kunto on heikentynyt uimahallin kosteissa sisäilmaolosuhteissa. Suomen Uimaliitto valitsi Impivaaran uimahallin syksystä 2012 lähtien koko Suomen maajoukkueen uintikeskukseksi. Lähteet Aiheesta muualla Kuvia tai muita tiedostoja aiheesta Impivaaran uimahalli Wikimedia Commonsissa Impivaaran uimahallin kotisivut Turun kaupunki.